SARL-NUUS SONDAG 3 NOVEMBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (08:15 SAT 'n nuusbulletin in Afrikaans en om (8:30 SAT in 
Engels uit. Vir oudio gaan na www.sarl.org.za, klik op `Amateur Radio Today 
en volg die skakels soos aangedui. Vir oudio deur Echolink, koppel met ZSOJPL- 
R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


STIL SLEUTEL 


Johan Roos (ZS4KB) is op 30 Oktober 2013 oorlede en laat sy vrou, kinders en 
kleinkinders agter. 


Ons dra graag ons simpatie aan sy naasbestaandes oor. 
(POUSE) 
IN DIE NUUS VANDAG: 


NUWE E-PUB VERVANG DIE MONITORING TIMES 60 METER AKTI 
WITEITSNAWEEK SARL NASIONALE VELDDAG 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


INTECNET KEER TERUG 


Vanaf Januarie 2014 sal die SARL se Interaktiewe Tegniese Net weer op die 
lug wees. Hierdie keer op 'n weeksaand. Die eerste Intecnet sal op die tweede 
Dinsdag of Woensdag van Januarie 2014 plaasvind. Luisteraars word gevra om 
aan te dui watter dag hulle verkies. 


Stuur asseblief `n e-pos aan artoday@sarl.org.za en dui aan of jy Dinsdag of 
Woensdag verkies. 


NUWE E-PUB VERVANG DIE MONITORING TIMES 


Wanneer die Monitoring Times gedurende Desember sy laaste uitgawe publiseer 
sal 'n nuwe e-publikasie, die Spectrum Monitor, in sy voetspore volg. Die Mon- 
itoring Times het vroeer vanjaar, na 33 jaar, aangekondig dat dit die publikasie 
staak met die aftrede van sy uitgewer, Bob Grove, WAJHD. 


Monitoring Times se besturende redakteur, Ken Reitz, KS4ZR, sal aan die 
spits van die Spectrum Monitor staan. Dit sal in Januaries y eerste verskyning 
maak en sal volgens Reitz “carry virtually all of the current Monitoring Times 
columnists and feature writers.” Hy het gese die publikasie sal slegs in Adobe 
PDF format beskikbaar wees. 


Vir volledige inligting kan u gerus www.thespectrum.com besoek. 
60 METER AKTIWITEITSNAWEEK 


Die SARL hou vanaf 00:01 op Saterdag 9 November tot middernag Sondag 10 
November 'n aktiwiteitsnaweek op die 60 meter band. Aktiwiteit sal plaasvind 
op 5260 KHz met die doel om voortplantingstoestande tussen soveel moontlik 
stasies in soveel moontlik gebiede in Suid Afrika en elders te bestudeer. Maak 
ten minste een kontak in soveel as moontlik tydgleuwe. Die gleuwe is soos volg: 
Saterdag en Sondag: 00:01 - 06:00, 06:00 - 10:00, 10:00m - 15:00, 15:00 - 18:00 
en 18:00 - middernag. Hou asseblief 'n akkurate logstaat wat die ligging en 
seinverslae insluit. 


Verskaf asseblief aan die bokant van jou logstaat inligting oor jou stasie, antenna 
en kraglewering. E-pos asseblief die state na propresearch@sarl.org.za voor Dins- 
dag 14 November. Alle logstate wat ontvang word sal vir `n gelukkige trekking 
met verskeie pryse in aanmerking kom. Slegs stasis wat vir 5 MHz operasie 
geregistreer het mag deelneem. Maak asseblief jou bydrae tot voortplantingsna- 
vorsing. Hierdie inligting word benodig vir `n verslag aan die Onafhanklike 
Uitsaaiowerheid. 


VOLGENDE SONDAG IS HERINNERINGSDAG 


Op Sondag 10 November sal die SARL die jaarlikse Herinneringdag Diens as 
deel van Amateur radio Today uitsaai teen ongeveer 10:40 plaaslike tyd. Alle 
radioamateurs word versoek om radiostilte gedurende die diens te handhaaf as 
teken van repek teenoor die wat hulle lewe in diens van ons land verloor het. 
Die diens sal in Afrikaans en Engels deur Ds Jan Kramer, ZS6JRK gelei word. 
Klubs wat die diens op hulle plaaslike herhaler wil uitsaai kan die audio leg- 
ger vanaf www.sarl.org.za aflaai. 'n Skakel hierna sal op Sondag 10 November 
geaktiveer word. 


WEES BEDAG OP SPORADIES E-DX UIT ZIMBABWE EN VERDER NO- 
ORD 


Baie sporadiese e-openinge is vanaf Zimbabwe, Zambie en verder Noord deur 
die ou Band 1 TV stasies tussen November en Februarie teen ongeveer middag 
aangeteken.Die klankkanale is rondom 53,750 MH by S9-- vlakke aangeteken. 
Toe hierdie stasies gesluit is het ons belangrike BHF bakens verloor. Gelukkig 
het ons nou drie DX bakens waarmee opening Noord van ons grense opgemerk 
kan word. Dit is Z21SIX op 50,0016 MHZ te Harare, V51YJ op 50,028 MHz 
by Windhoek en @9ID op 50,021 MHz by Kinshasa. `n Ander DX baken om 
voor te luister is VKORTM by Mawson, Antartika op 50,300 MHz via sporadiese 
EF-Voortplanting. Hal, ZS6WB is tans besig om `n paar bakens op 50,450 MHz 
met die oog op die waarneming van Sporadiese E-Openinge daar te stel. 


LIGANUUS 
LIDMAATSKAP 
Aansoek om lidmaatskap van die SARL is van Ivor Westwood - ZS1TWY ontvang. 


Enige besware teen die aanvaarding van die lidmaatskapaansoek moet die Sekre- 
taris bereik voor of op die Dinsdag na hierdie bulletin. 


RAE UITSLAE Baie geluk aan al die RAE kandidate wat dieOktober eksamen 
geslaag het. 


E 


n Totaal van 118 kandidate het die eksamen geskryf en 100 het geslaag. Die 
persone wat dit nie gemaak het nie moet gerus weer probeer en betyds registreer 
vir die Mei 2014 RAE. Die hoogste punte wat behaal is, is 100% vir beide Tegnies 
en regulasies. Wil jy weet wie dit is kom woon die AJV 2014 in Pretoria by. 


Die persone wat hul roepseine ontvang het kan op die lug gaan. Alle probleme 
sal so gou moontlik deur die RAE span uitgesorteer word. 


Alle RAE navrae moet gerig word aan die RAE Bestuurder Gideon Jannasch. 
Epos: rae@sarl.org.za selfoon: 072 601 0058. 


VERGEET OM JOU SARL LIDMAATSKAPSFOOI TE BETAAL? 


Indien jy nie teen 31 Oktober hernu het nie sal jy nie meer toegang tot die 
lede-alleen gedeelte van die liga se webwerf he, Radio ZS ontvang of ander 
ledevoordele geniet nie. Betall nou om jou lidmaatskap te herstel. Indien jy 
besonderhede nodig het kan jy Maandag met Mariska by 011 675 2393 skakel. 
As jy die Liga ondersteun ondersteun jy Amateurradio. Dit is die moeiete werd! 


KLUBNUUS 
60 METER AKTIWITEITSNAWEEK 


Die Kempton Park Amateur Radio Tegniese Vereniging (KARTS) sal `n 60 
meter Baken op 5,250 MHz gedurende die naweek van 9-10 November 2013 op 
die lug hê ter ondersteuning van die SARL 60 meter aktiwiteitsnaweek. 


Besonderhede met betrekking tot die digitale modes en verwante inligting sal 
beskikbaar gestel word op die SARL Forum asook op die KARTS webwerf. Be- 
soek gerus www.zs6kts.co.za vir nadere inligting oor die klub baken en 60 meter 
aktiwiteit wat beplan word vir volgende naweek. 


KOMPETSIENUUS 
SARL NASIONALE VELDDAG 


Die doel van die SARL Nasionale Velddag is om soveel stasies as moontlik op 
al die HF amateur bande (uitgesluit die 30, 17 en 12 m WARC bande) te werk 
en om te werk in abnormale situasies in minder as optimale toestande . `n 
Premie word geplaas op die ontwikkeling van vaardighede om die uitdagings 
van die noodplan sowel as die algemene publiek te vergewis van die vermoëns 
van Amateur Radio. 


Die kompetisie vind plaas op 16 en 17 November tussen 10:00 UTC op Saterdag 
om 10:00 UTC op Sondag (12:00 tot 12:00 SAT) met foon, GG en digitale 
werking op al die HF amateur bande, uitgesluit 30, 17 en 12 meter bande. Foon, 


GG en digitale modusse op `n band word beskou as `n aparte bande. `n Stasie 
mag slegs een maal per band gewerk word onder hierdie reël. 


Deelname kan wees as Klas A - Veldstasie - Multi-operateur, Klas B - Veldstasie 
- Multi-operateur - @ORP , Klas CO - Veldstasie - Enkeloperateur , Klas D - 
Veldstasie - enkeloperateur - ORP , Klas E - Ultra-lig draagbare of Klas F - 
Algemenestasies. Die aantal senders, Velddag Klas van deelname en Provinsiale 
afkorting word uitgeruil. 


Logstate moet teen 25 November 2013 per e -pos gestuur word aan 
zsAbfn@netactive.co.za. 'n Aksie foto(s) van die stasie (JPG-formaat) 
moet saam met, elke log inskrywing in gestuur word. 


HEF VOORTPLANTINGSVOORSPELLING 


Hannes Coetzee, ZSGBZP, berig dat na `n week van hoë sonaktiwiteit meer 
gematigde toestande verwag kan word. Daar is ook 'n moontlikheid vir 'n M en 
selfs X- klas fakkels gedurende die week. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 75. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 


Besoek gerus die nuwe webtuiste spaceweather.sansa.org.za vir meer inligting. 
DAGBOEK VAN GEBEURE 


09/10 November - 60 m Aktiwiteitsnaweek. 14 November - Laaste dag vir 
instuur van logstate vir die 60 m aktiwiteitsnaweek. 30 November - Hlansering 
van Klerksdorp lughawe tussen 06:00 en 08:00. 30 November - SARL@Home by 
die Nasionale Amateurradiosentrum. 31 Desember - Laaste dag vir inskrywing 
van amateurvideo, besonderhede verkrygbaar by www.amateurradio.org.za. 28 
Februarie 2014 - Sluitingsdatum vir Leerling Opstelkompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vertal- 
ings, saamstelling en redigering deur Louis Kirstein, ZS1LK. 


Dankie dat u geluister het, 73. 
/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 


